प्रत्यक्षदर्शियों का कहना था कि नेताजी के सामानों में बड़े सूटकेस थे, जिसमें दस्तावेज और करेंसी भी थी। हालांकि फंड को लेकर असंमजंस बना रहा, क्योंकि किसी को नहीं मालूम था कि नेताजी ने कितना पैसा निकाला और कितना खर्च किया और उनके पास कितना सोना और आभूषण हैं, जिसे वह लेकर जा रहे हैं। क्योंकि दस्तावेज मित्र सेनाओं के हाथों में पड़ने की डर से नष्ट कर दिए गए थे। कुल मिलाकर इतना ही कहा जा सकता है कि नेताजी ने इस आखिरी स्टेज में काफी बड़ी रकम का वितरण किया। अपने साथ कुछ कीमती सामान और आभूषण ले गए।